turjo4nis/wikipedia-bn-dump-20250701 huggingface dataset:
ইমবাইবিশন

উদ্ভিদ মূলত ৩ টি প্রক্রিয়ার মাধ্যমে পানি শোষণ করে (সম্মিলিতভাবে)। তিনটি প্রক্রিয়া হলো: (i) ইমবাইবিশন (ii) ব্যাপন (iii) অভিস্রবণ।

এদের একটি হলো ইমবাইবিশন।

ইমবাইবিশন  বলতে কলয়েড জাতীয় শুষ্ক বা আংশিক শুষ্ক পদার্থ কর্তৃক তরল পদার্থ শোষণের বিশেষ প্রক্রিয়াকে বোঝায়। কলয়েডধর্মী পদার্থ যে প্রক্রিয়ায় পানি শোষণ করে তাকে ইমবাইবিশন বলে।

যে সকল পদার্থ পানির সংস্পর্শে এলে স্বতঃস্ফূর্তভাবে পানি শুষে / টেনে নেয়, তাকেই কলয়েডধর্মী পদার্থ বলে।

এক খন্ড শুকনা কাঠের এক প্রান্ত পানিতে ডুবালে ঐ কাঠের খন্ডটি কিছু পরিমাণ পানি টেনে নেবে৷ আমরা জানি, কলয়েড জাতীয় শুকনা বা আধা শুকনা পদার্থ তরল পদার্থ শুষে নেয়। এ জন্য কাঠের খন্ডটি পানি শুষে নিয়েছে৷ এটাই হলো ইমবাইবিশন প্রক্রিয়া। সেলুলোজ, স্টার্চ, জিলাটিন ইত্যাদি হাইড্রোফিলিক বা পানিপ্রিয় বা কলয়েডধর্মী বা কলয়েডজাতীয় পদার্থ বা দার্থ৷ এরা তরল পদার্থের সংস্পর্শে এলে তা শুষে নেয় আবার তরল পদার্থের অভাবে সংকুচিত হয়। কোষপ্রাচীর ও প্রোটোপ্লাজম কলয়েডধর্মী হওয়ায় ইমবাইবিশন প্রক্রিয়ায় পানি শোষণ করে স্ফীত হয়ে ওঠে৷ এটি পানি শোষণের একটি অন্যতম গুরুত্বপূর্ণ প্রক্রিয়া।

তথ্যসূত্র

আরও পড়ুন 
 Muhammad Sahimi, Flow and Transport in Porous Media and Fractured Rock, VCH Verlagsgesellschaft mbH, Weinheim, 1995, 
 M. Alava, M. Dube, and M. Rost, Adv. Phys. 53, 83 (2004).

জৈবিক প্রক্রিয়া
রাসায়নিক মিশ্রণ
লালমনিরহাট সরকারি উচ্চ বিদ্যালয়

লালমনিরহাট সরকারি উচ্চ বিদ্যালয় বাংলাদেশের লালমনিরহাট জেলার সদর উপজেলায় অবস্থিত সহশিক্ষা কার্যক্রম অন্তর্ভুক্ত একটি বিদ্যালয় (১ম থেকে ১০ম শ্রেণী)। ১৯১৯ সালে স্থাপিত এই বিদ্যালয়টি উত্তরবঙ্গ তথা সমগ্র বাংলাদেশের প্রাচীন বিদ্যালয়গুলোর মধ্যে একটি। জাতীয় শিক্ষাক্রমের অধীনে বাংলা মাধ্যমে এই শিক্ষাপ্রতিষ্ঠানে পাঠদান করা হয়। লিখিত এবং মৌখিক পরীক্ষার ভিত্তিতে আসন খালি থাকার শর্তে সকল শ্রেণীতে ছাত্র ভর্তি করা হয়ে থাকে। বিদ্যালয়টির শিক্ষক সংখ্যা ৫২ জন এবং প্রায় ১৬০০ জন শিক্ষার্থী এই বিদ্যালয়ে অধ্যয়ন করে থাকে। বিদ্যালয়ের কোড : ৭২৫০

অবস্থান
বিদ্যালয়টি লালমনিরহাট জেলার সদর উপজেলার থানা রোডে অবস্থিত। এর বিপরীতে লালমনিরহাট সরকারি বালিকা উচ্চ বিদ্যালয় অবস্থিত। লালমনিরহাট জেলা ডাকঘর ও লালমনিরহাট সদর থানার নিকটবর্তী।

ইতিহাস 
তৎকালীন ব্রিটিশ আমলের স্থানীয় গণ্যমান্য ব্যক্তিবর্গ, ব্যবসায়ী এবং বাংলাদেশ রেলওয়ের কিছু কর্মকর্তা ও কর্মচারীর উদ্যোগে ১৯১৯ সালে বিদ্যালয়টি স্থাপিত হয়। তখন বিদ্যালয়টি স্থাপিত হয়েছিল গণেশ নারায়ণ করনেশন ইন্সিটিউট নামে। ১৯২২ সালে বিদ্যালয়টি কলকাতা বিশ্ববিদ্যালয় কর্তৃক অনুমোদন প্রাপ্ত হয় এবং এর নতুন নামকরণ করা হয় এইচ. ই. স্কুল। পরবর্তীতে রেলওয়ের ইঞ্জিনিয়ার ও অফিসারদের তত্ত্বাবধায়নে বিদ্যালয় ভবনের কাজ শুরু হয় এবং রেলওয়ের অনুমোদনপ্রাপ্ত শিক্ষাপ্রতিষ্ঠানে পরিণত হয়।

১৯২৪ সালে এই বিদ্যালয়ের ছাত্ররা প্রথম মেট্রিকুলেশন পরীক্ষায় অংশ নেয় এবং স্বর্গীয় কৃষ্ণ মোহন বর্মা প্রথম বিভাগে উত্তীর্ণ হন। বিদ্যালয়টির প্রতিষ্ঠাকালীন প্রধান শিক্ষক ছিলেন নৃসিংহ প্রসাদ সিদ্ধার্থ মহাশয়। পরবর্তীতে ১৯২৮ সালে শ্রীশ চন্দ্র সান্যাল নামের একজন প্রতিভাবান শিক্ষক বিদ্যালয়টির প্রধান শিক্ষকের দায়িত্ব গ্রহণ করেন। ১৯৫২ সাল পর্যন্ত সুদীর্ঘ সময় তার অধীনে বিদ্যালয়টি উত্তরবঙ্গের শ্রেষ্ঠ শিক্ষাপ্রতিষ্ঠানে পরিণত হয়। ১৯৫৮ সালে মজিবর রহমান খন্দকার প্রধান শিক্ষকের দায়িত্ব গ্রহণ করেন। ১৯৮০ সাল পর্যন্ত তিনি অত্যন্ত সুনামের সাথে বিদ্যালয়টি পরিচালনা করেন এবং ব্যাপক অবকাঠামোগত উন্নয়ন সাধন করেন। সে সময় বিদ্যালয়টি লালমনিরহাট মডেল হাইস্কুল নামে পরিচিতি লাভ করে। ১৯৮০ সালের পহেলা জানুয়ারী লালমনিরহাট মহকুমা গঠিত হলে নবগঠিত মহকুমার শ্রেষ্ঠ বিদ্যালয় হিসেবে এই বিদ্যালয়টির জাতীয়করণের দাবী ওঠে। ১৯৮১ সালের ৪ এপ্রিল এটি জাতীয়কণ করা হয়।

২০১০ সাল থেকে বিদ্যালয়টিতে দ্বৈত শিফ্‌ট চালু হয়। ২০১০ সালে শুধুমাত্র ১ম শ্রেনীতে এবং ২০১১ থেকে সকল শ্রেণিতে প্রভাতী ও দিবা দুইটি শিফ্‌টে পাঠদান শুরু হয়।

সময়সূচী

ফলাফল

সহপাঠক্রমিক কার্যক্রম
এ স্কুলের লাইব্রেরি ছিল খুব প্রসিদ্ধ। ব্রিটিশ আমলের তৈরি। অনেক মূলবান বই ছিল। জাতীয়করণের সময়ে লাইব্রেরিয়ানের পদ সৃষ্টি না হওয়ায় এটির কার্যক্রম বন্ধ হয়ে যায়। ২০০৬ সালে হেডমাস্টার সুরেশ চন্দ্রের আমলে সহ শিক্ষক তৌহিদুল ইসলাম এটি পুনরায় চালু করেন।  তখন পর্যন্ত দুই হাজারের বেশি বই ছিল। তিনি ২০১৬ সালে বদলি হয়ে গেলে লাইব্রেরিটি পুনরায় বন্ধ হয়ে যায়।

খেলাধুলা 
বিদ্যালয়টি খেলাধুলায় বারাবরই কৃতিত্বের পরিচয় দিয়ে এসেছে। ক্রিকেট, ফুটবল, ভলিবল, কাবাডি ইত্যাদি খেলায় এই স্কুলের ছাত্রদের সাফল্য চোখে পড়ার মত। এই স্কুলের ছাত্র মোস্তাফিজুর রহমান লিপু ইয়ং টাইগার্স জাতীয় স্কুল ক্রিকেট টুর্নামেন্ট-এ একাই সর্বমোট ৩২৫ রান করেন যা বয়সভিত্তিক এবং জাতীয় স্কুল ক্রিকেটের সীমিত ওভারের যেকোনো প্রতিযোগিতায় ব্যক্তিগত ও দলীয় সর্বোচ্চ ইনিংস।

ছবি

তথ্যসূত্র

লালমনিরহাট জেলার বিদ্যালয়
১৯১৯-এ প্রতিষ্ঠিত
১৯১৯-এ প্রতিষ্ঠিত শিক্ষাপ্রতিষ্ঠান
ছোট আকন্দ

ছোট আকন্দ (দ্বিপদ নাম:Calotropis procera) হচ্ছে  এপোসিনাম  পরিবারের সপুষ্পক উদ্ভিদ। এদের সাধারণ নামগুলো হচ্ছে ( একে মরুভুমি এলেকায় বেশ দেখা যায়।

তথ্যসূত্র

আইইউসিএন লাল তালিকার ন্যূনতম উদ্বেগজনক প্রজাতি
ঔষধি উদ্ভিদ
আফ্রিকার উদ্ভিদ
১৮১১-এ বর্ণিত উদ্ভিদ
ফুল
ব্যাঙ্ক অব বোম্বাই

ব্যাঙ্ক অফ বোম্বাই হল ব্রিটিশ ভারতের তিনটি প্রেসিডেন্সি ব্যাঙ্কের অন্যতম (অপর দুটি ব্যাঙ্ক হল ব্যাঙ্ক অফ ক্যালকাটা ও ব্যাঙ্ক অফ মাদ্রাজ)। ১৮৪০ সালের ১৫ এপ্রিল ব্রিটিশ ইস্ট ইন্ডিয়া কোম্পানির একটি সনদ বলে এই ব্যাঙ্ক প্রতিষ্ঠিত হয়। এই ব্যাঙ্কের সদর দফতর ছিল বোম্বাই (অধুনা মুম্বই) শহরে। ব্যাঙ্ক অফ বোম্বাই একটি বাণিজ্যিক ব্যাঙ্ক হিসেবে কাজ করত। সেই সময় ভারতে কোনো কেন্দ্রীয় ব্যাঙ্ক না থাকায় ব্যাঙ্ক অফ মাদ্রাজ কেন্দ্রীয় ব্যাঙ্কের কোনো কোনো দায়িত্ব পালন করত।

১৯২১ সালের ২৭ জানুয়ারি ব্যাঙ্ক অফ বোম্বাইয়ের সঙ্গে ভারতের অপর দুটি প্রেসিডেন্সি ব্যাঙ্ক (ব্যাঙ্ক অফ ক্যালকাটা ও ব্যাঙ্ক অফ মাদ্রাজ) সংযুক্ত করে ইম্পিরিয়াল ব্যাঙ্ক অফ ইন্ডিয়া গঠিত হয়। ১৯৫৫ সালে ভারতীয় রিজার্ভ ব্যাঙ্ক কেন্দ্রীয় ব্যাঙ্কের দায়িত্ব গ্রহণ করলে উক্ত ব্যাঙ্ক ইম্পিরিয়াল ব্যাঙ্ক অফ ইন্ডিয়াকে অধিগ্রহণ করে। ১৯৫৫ সালের ৩০ এপ্রিল ইম্পিরিয়াল ব্যাঙ্ক অফ ইন্ডিয়ার নাম বদলে স্টেট ব্যাঙ্ক অফ ইন্ডিয়া রাখা হয়।

আরও পড়ুন

THE EVOLUTION OF THE STATE BANK OF INDIA, Volume 1 — The Roots 1806-1876 by Amiya Kumar Bagchi

তথ্যসূত্র 

Note issued by the Bank of Bombay 

ভারতের অর্থনীতি
ভারতের ইতিহাস
১৮৪০-এ ব্রিটিশ ভারতে প্রতিষ্ঠিত
ভারতের বিলুপ্ত ব্যাঙ্ক
১৮৪০-এ প্রতিষ্ঠিত ভারতীয় কোম্পানি
১৯২১-এ ভারতে বিলুপ্ত
পাটগ্রাম পৌরসভা

পাটগ্রাম পৌরসভা বাংলাদেশের লালমনিরহাট জেলার অন্তর্গত পাটগ্রাম উপজেলার একটি পৌরসভা। এটি বাংলাদেশের পৌরসভারগুলোর মধ্যে ’’ক’’ শ্রেণীভুক্ত পৌরসভা।

অবস্থান

প্রশাসনিক এলাকা 
পাটগ্রামে পৌরসভা ০৮টি মৌজা/মহল্লা নিয়ে গঠিত। এবং মৌজাসমূহ ০৯টি প্রশাসনিক ওয়ার্ডে বিভক্ত।

ইতিহাস

জনসংখ্যা 
পাটগ্রাম পৌরসভার মোট জনসংখ্যা = ৩০,১২৫ জন।
 নারী = ১৪,৮৭৮ জন
 পুরুষ = ১৫,২৪৭ 	জন

শিক্ষা 
কলেজ
জসীমউদ্দীন আব্দুল গণি সরকারি কলেজ
পাটগ্রাম আর্দশ ডিগ্রি কলেজ

জনপ্রতিনিধি 
রাশেদুল ইসলাম সুইট মেয়র। বর্তমান মেয়র হিসাবে দায়িত্ব পালন করছেন।

আরও দেখুন

তথ্যসূত্র

বহিঃসংযোগ 
 পাটগ্রাম পৌরসভা  অফিসিয়াল ওয়েবসাইট

লালমনিরহাট জেলার পৌরসভা
পাকিস্তানে রাজতন্ত্র

পাকিস্তানে রাজতন্ত্র দ্বারা ১৯৪৭ থেকে ১৯৫৬ সাল পর্যন্ত সময়ের পাকিস্তান অধিরাজ্যের সময়কে বোঝানো হয়। পাকিস্তান কমনওয়েলথের ভেতরে সার্বভৌমত্ব ভোগ করত। সম্রাটের প্রতিনিধি হিসেবে পাকিস্তানের গভর্নর জেনারেল সাংবিধানিক দায়িত্ব পালন করতেন। ১৭০১ সালের অ্যাক্ট অব সেটলমেন্ট ১৭০১ দ্বারা রাজকীয় উত্তরাধিকার নিয়ন্ত্রিত হত।

১৯৫৬ সালের ২৩ মার্চ রাজতন্ত্র বিলুপ্ত করা হয়। এসময় পাকিস্তানকে কমনওয়েলথের একটি প্রজাতন্ত্র ঘোষণা করা হয়। ১৯৭২ সালে পাকিস্তান প্রাক্তন পূর্ব পাকিস্তান ইস্যুতে কমনওয়েলথ ত্যাগ করে এবং ১৯৮৯ সালে পুনরায় ফিরে আসে। এছাড়া ১৮ অক্টোবর ১৯৯৯ থেকে ২২ মে ২০০৪ পর্যন্ত এবং ২২ নভেম্বর ২০০৭ থেকে ২২ মে ২০০৮ পর্যন্ত দুইবার পাকিস্তানের কমনওয়েলথ সদস্যপদ স্থগিত ছিল।

ইতিহাস
ভারত স্বাধীনতা আইন ১৯৪৭ অনুযায়ী পাকিস্তান অধিরাজ্য গঠিত হয়। এর আগে পাকিস্তান ব্রিটিশ ভারতের অংশ ছিল। ১৯৫৬ সালে নতুন সংবিধান গৃহীত হলে রাজতন্ত্র বিলুপ্ত করা হয়।

সম্রাটদের তালিকা

উপাধি

সফর
রাজতন্ত্র বিলুপ্ত হওয়ার পর ১৯৬১ ও ১৯৯৭ সালে রাণী ও ডিউক অব এডিনবার্গ পাকিস্তান ভ্রমণ করেন।

আরও দেখুন
 পাকিস্তানের রাষ্ট্রপতি
 পাকিস্তানের গভর্নর জেনারেল

তথ্যসূত্র

পাকিস্তানের রাষ্ট্রপ্রধান
পাকিস্তানের রাজনীতি
প্রাক্তন রাজতন্ত্র
পাকিস্তান-যুক্তরাজ্য সম্পর্ক
পাকিস্তান ও কমনওয়েলথ
পাকিস্তান সরকার
কমনওয়েলথ রাজ্য
১৯৪৭-এ পাকিস্তানে প্রতিষ্ঠিত
এশিয়ার প্রাক্তন রাজতন্ত্র
পাকিস্তানের রাজনৈতিক ইতিহাস
টোকেলাউ

টোকেলাউ (/ˈtoʊkəlaʊ/; আক্ষরিক অর্থ: 'উত্তর-উত্তরপূর্ব' বা উত্তরে হাওয়া দক্ষিণ প্রশান্ত মহাসাগর এ নিউজিল্যান্ডের  অঞ্চল। এটি তিনটি ক্রান্তীয় প্রবাল প্রাচীর: আটাফু, নুকুনোনু এবং ফোকাওফো নিয়ে গঠিত, একত্রে যা মাত্র ১০ বর্গকিলোমিটার এলাকা। দেশটির রাজধানী এই তিনটি দ্বীপের মধ্যে বার্ষিক ভাবে ঘোরাফেরা করে। 

এছাড়াও এটির উত্তরে সয়াইন্স (Swains) দ্বীপ রয়েছে, যা এখন বিবাদিত এবং আমেরিকার সামোয়া অংশ পরিচালিত হয়।

ব্যুৎপত্তি 
টোকেলাউ একটি পলিনেশীয় শব্দ, যার অর্থ "উত্তর বায়ু"। এক অজানা সময়ে ইউরোপীয় ইউনিয়নের অভিযাত্রীদল দ্বীপটি আবিষ্কার করেন। তখন এটি ইউরোপীয় দ্বীপপুঞ্জ এবং ইউনিয়ন গ্রুপ নামে পরিচিত হয়। ১৯৪৬ সালে টোকেলাউ নাম গৃহীত হয়।

ভৌগোলিক অবস্থান

পরিমন্ডল

ইতিহাস

আবিষ্কার এবং যোগাযোগ

সময় জোন

সরকার

রাজনীতি

অর্থনীতি

ইন্টারনেট ডোমেইন নাম

সৌরশক্তি

জনসংখ্যার উপাত্ত

খেলাধুলা

শিক্ষা ও স্বাস্থ্য

তথসূত্র

বহিঃসংযোগ

আরো পড়ুন 

 
 Tokelau from UCB Libraries GovPubs
 
 
 Ethnology of Tokelau Islands
 Tokelau Council of Ongoing Government, executive branch of the government
 The Administrator of Tokelau , Tokelau website of the NZ Ministry of Foreign Affairs and Trade
 Fakaofo
 Nukunonu

টীকা

 
 
 
 

টোকেলাউ
ইংরেজি ভাষী দেশ ও অঞ্চল
দ্বীপ রাষ্ট্র
১৯৪৮-এ প্রতিষ্ঠিত রাষ্ট্র ও অঞ্চল
আন্তর্জাতিক ক্রিকেটে এবি ডি ভিলিয়ার্সের শতরানের তালিকা

আব্রাহাম বেঞ্জামিন ডি ভিলিয়ার্স (সাধারণত সুপরিচিত এবি ডি ভিলিয়ার্স নামে) হলেন একজন দক্ষিণ আফ্রিকার ক্রিকেটার এবং দক্ষিণ আফ্রিকার একদিনের আন্তর্জাতিক (ওডিআই) ক্রিকেট দলের অধিনায়ক। একজন ডান-হাতি ব্যাটসম্যান-উইকেটরক্ষক হিসেবে তিনি টেস্টে (এক ইনিংসে ১০০ বা তার অধিক রান করেছেন) যথাক্রমে টেস্ট ক্রিকেটে ২১টি এবং ওডিআইয়ে ২৩টি শতক করেন । তিনি ২০১২ সালের আন্তর্জাতিক ক্রিকেট কাউন্সিল কর্তৃক ঘোষিত টেস্ট ব্যাটিংয়ের শীর্ষস্থান দখল করেন।

ডি ভিলিয়ার্স ইংল্যান্ডের বিপক্ষে ২০০৪ সালের ডিসেম্বরে টেস্ট ক্রিকেটে আত্মপ্রকাশ করেন, যেখানে তিনি যথাক্রমে ২ ইনিংসে ২৮ এবং ১৫ রান করেন। পরের মাসে তিনি একই সিরিজের ৫ম ম্যাচে ১০৯ রান করে ক্যারিয়ারের অভিষেক শতক অর্জন করতে সক্ষম হন। ডি ভিলিয়ার্স ২০০৮ সালের এপ্রিলে আহমেদাবাদে ভারতের বিপক্ষে প্রথম জোড়া শতরান করেন, যেখানে তিনি ২১৭* অপরাজিত থাকেন। অসাধারণ নৌপুন্য প্রদর্শনের সুবাদে তিনি উক্ত খেলায় ম্যাচ সেরা পুরস্কার জিতে নেন।

নির্দেশনা

টেস্ট শতকসমূহ

একদিনের আন্তর্জাতিক শতকসমূহ

নোট 
 ডি ভিলিয়ার্স এর সাথে হাশিম আমলার ম্যাচ সেরা পুরস্কার।

তথ্যসূত্র

বহিঃসংযোগ 
 
 
 

দক্ষিণ আফ্রিকান ক্রিকেট তালিকা
একদিনের আন্তর্জাতিক ক্রিকেটের রেকর্ডসমূহ
খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
আইনগত কাঠামো আদেশ, ১৯৭০

লিগাল ফেমওয়ার্ক অর্ডার, ১৯৭০ (এলএফও) ছিল পাকিস্তানের রাষ্ট্রপতি ইয়াহিয়া খান কর্তৃক জারিকৃত একটি ফরমান। এতে ১৯৭০ সালের সাধারণ নির্বাচনের নীতিসমূহ উল্লেখ করা হয়েছিল। এই নির্বাচন ছিল পাকিস্তানের ইতিহাসে প্রথম প্রত্যক্ষ নির্বাচন। এলএফও এর মাধ্যমে “এক ইউনিট” ব্যবস্থা বাতিল করা হয় এবং পশ্চিম পাকিস্তানে চারটি প্রদেশ পাঞ্জাব, সিন্ধু, বেলুচিস্তান ও উত্তরপশ্চিম সীমান্ত প্রদেশ পুনর্বহাল করা হয়।

ভিত্তি
পূর্বসুরি আইয়ুব খানের পর জেনারেল ইয়াহিয়া খান ক্ষমতা লাভ করেন। তার দায়িত্ব ছিল আইয়ুবের শাসনামলের শেষদিকে অস্থির পরিস্থিত নিয়ন্ত্রণে এনে আইনশৃঙ্খলা পুনর্বহাল করা। ইয়াহিয়া খান দেশে গণতন্ত্র পুনরুদ্ধারের প্রতিশ্রুতি দেন এবং ঘোষণা করেন যে এ উদ্দেশ্যে প্রত্যক্ষ নির্বাচন অনুষ্ঠিত হবে। একইসাথে পূর্ব ও পশ্চিম পাকিস্তান কীভাবে প্রতিনিধিত্ব করবে তাও আলোচনার বিষয় ছিল। পাকিস্তানের জাতিগোষ্ঠীগুলোর মধ্যে পূর্ব পাকিস্তানের বাঙালিরা ছিল সংখ্যাগরিষ্ঠ। দেশের দুই অংশের মধ্যে বৈষম্য বিরাজ করছিল। পূর্ব পাকিস্তানের বৃহৎ রাজনৈতিক দল প্রদেশের জন্য অধিক স্বায়ত্তশাসন দাবি করে যা অনেক পশ্চিম পাকিস্তানি বিচ্ছিন্নতাবাদ বলে সন্দেহ করত।

নিয়ম
১৯৭০ সালের ৩০ মার্চ জেনারেল ইয়াহিয়া খান লিগাল ফ্রেমওয়ার্ক অর্ডার ঘোষণা করেন। এতে বলা হয় যে আইনসভায় ৩০০টি আসন থাকবে। ১৯৫৬ সালের সংবিধানে সংখ্যাসাম্যের উল্লেখ ছিল। ফ্রেমওয়ার্কে রাষ্ট্রের দুই অংশের জন্য সংখ্যানুপাতের কথা বলা হয়। এই নিয়মের আওতায় পূর্ব পাকিস্তান ১৬৭ টি ও পশ্চিম পাকিস্তান ১৪৪ টি আসন লাভ করে। আরো উল্লেখ করা হয় যে জাতীয় পরিষদ অধিবেশন আহ্বানের ১২০ দিনের মধ্যে একটি নতুন সংবিধান প্রণয়ন করবে, কিন্তু প্রক্রিয়ার নিয়ম ভবিষ্যত আইনসভার হাতে অর্পণ করা হয়। ১২০ দিনের মধ্যে নতুন আইনসভা সংবিধান প্রণয়নে ব্যর্থ হলে নতুন নির্বাচন দেয়া হবে। রাজনৈতিক দল কর্তৃক প্রস্তাবিত সকল বক্তব্য ও সম্মতি প্রস্তাব রাষ্ট্রপতির সামনে সত্যায়িত করার জন্য পেশ করা হবে। এছাড়াও এক ইউনিট পদ্ধতি বাতিল করা হয়। পূর্বে এক ইউনিটের আওতায় পশ্চিম পাকিস্তানের চারটি প্রদেশকে একত্রে একটি প্রদেশ গণ্য করা হত।

ফলাফল
এলএফও সংখ্যানুপাত পদ্ধতিকে স্বীকৃতি দেয়ায় বাঙালিদের কাছে তা গ্রহণযোগ্য হয়। ১৯৭০ সালের নির্বাচনে আওয়ামী লীগ পূর্ব পাকিস্তানে শুধু দুইটি আসনে পরাজিত হয় এবং জাতীয় পরিষদের সংখ্যাগরিষ্ঠতা লাভ করে। তাই সরকার গঠনের জন্য পশ্চিম পাকিস্তানের কোনো দলের সহায়তার প্রয়োজন ছিল না। এলএফও তে সংবিধান প্রণয়নের কোনো নির্দিষ্ট নিয়ম উল্লেখ ছিল না বলে আওয়ামী লীগ নিজেদের মত সংবিধান প্রণয়ন করার অধিকার লাভ করে। অন্যদিকে পশ্চিম পাকিস্তানে জুলফিকার আলী ভুট্টোর পাকিস্তান পিপলস পার্টি সংখ্যাগরিষ্ঠতা লাভ করেছিল। তারা ঘোষণা করে যে তারা নতুন আইনসভা বয়কট করবে। ফলে উত্তেজনা বৃদ্ধি পায়। আলোচনা ব্যর্থ হওয়ার পর জেনারেল ইয়াহিয়া খান আইনসভার অধিবেশন স্থগিত করেন। ফলে পূর্ব পাকিস্তানে বিদ্রোহ দেখা দেয় এবং ১৯৭১ সালের এক পর্যায়ে বাংলাদেশের স্বাধীনতা যুদ্ধ শুরু হয়।

তথ্যসূত্র

পাকিস্তানের আইন
১৯৭০-এ পাকিস্তান
পাকিস্তানে নির্বাচন
পাকিস্তানে ফেডারেল ব্যবস্থা
পাকিস্তানের সংবিধান
পাকিস্তানে‌ নির্বাচন
আল মুতানাব্বি

আবু আত তাইয়িব আহমাদ ইবনুল হুসাইন আল মুতানাব্বি আল কিন্দি () (৯১৫ – ২৩ সেপ্টেম্বর ৯৬৫) ছিলেন একজন আরব কবি। আরবি সাহিত্যের অন্যতম শ্রেষ্ঠ কবি হিসেবে তাকে গণ্য করা হয়। তার অধিকংশ কাব্য তার জীবনকালে সাক্ষাত পাওয়া রাজাদের প্রশংসা করে লেখা হয়েছে। কারো কারো মতে তার ৩২৬টি কবিতা তার জীবনের প্রতিচ্ছবি হিসেবে রচিত হয়েছে। নয় বছর বয়সে তিনি কবিতা লেখা শুরু করেন। তীক্ষ্ণ বুদ্ধি ও রসবোধের জন্য তিনি পরিচিত ছিলেন। তার আলোচ্য বিষয়ের মধ্যে রয়েছে সাহস, জীবনদর্শন ও যুদ্ধের বর্ণনা। তার অনেক কবিতা তৎকালীন সময়ে এবং বর্তমান আরব বিশ্বে বিস্তৃত হয়েছে। তার কবিতাকে প্রবাদতুল্য গণ্য করা হয়। তার একটি বিখ্যাত উক্তি হল, "সিংহের দাঁত দেখা গেলে তাকে হাসি ভাবতে যেও না।"

আল মুতানাব্বি তার মেধার কারণে তার সময়ের অনেক নেতার সান্নিধ্যলাভের সুযোগ পান। তিনি সেসব নেতা ও রাজাদের প্রশংসা করে কবিতা লিখেছেন। বিনিময়ে শাসকরাও তাকে অর্থ ও উপহার প্রদান করেন। তার নিজের যুগে তার শক্তিশালী কাব্যিক ধারা জনপ্রিয়তা অর্জন করেছিল।

তথ্যসূত্র 

Al-Mutanabbî, Le Livre des Sabres, choix de poèmes, présentation et traduction de Hoa Hoï Vuong & Patrick Mégarbané, Actes Sud, Sindbad, novembre 2012.

Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518 . DOI: 10.33460/beuifd.810283

বহিঃসংযোগ 

 Al-Mutanabbi The Greatest Arabic Poet
 Mutanabbi's poetry recited by Samar Traboulsi
 Poetry Magic, UK 
 أبو الطيب المتنبي - ويكيبيديا
 Almotanabbi.com - the complete collection of Mutanabbi's poems along with explanation

৯১৫-এ জন্ম
৯৬৫-এ মৃত্যু
আরবি ভাষার কবি
আব্বাসীয় যুগের কবি
কুফার ব্যক্তি
আলেপ্পোর হামাদানি আমিরাত
১০ম শতাব্দীর আরব ব্যক্তি
৯১০-এর দশকে জন্ম
আন্তর্জাতিক ক্রিকেটে হাশিম আমলার শতরানের তালিকা

হাশিম আমলা হলেন একজন ক্রিকেটার যিনি দক্ষিণ আফ্রিকার হয়ে প্রতিনিধিত্ব করে থাকেন এবং জাতীয় টেস্ট ক্রিকেট দলের অধিনায়ক হিসেবে দায়িত্ব পালন করছেন। তিনি যথাক্রমে টেস্ট ক্রিকেটে ২৮টি (এক ইনিংসে ১০০ বা তার অধিক) এবং একদিনের আন্তর্জাতিকে ২৭টি শতক করেছেন। ২০১৫ সালের হিসাব অনুযায়ী তিনি দক্ষিণ আফ্রিকার হয়ে ৮২টি টেস্ট এবং ১১১টি ওডিআই ম্যাচ খেলেছেন; যেখানে তিনি যথাক্রমে টেস্টে ৬,৭৫৭ এবং ৫,৬১৬ রান করেছেন।

নির্দেশনা

টেস্ট ক্রিকেট শতকসমূহ

একদিনের আন্তর্জাতিকের শতকসমূহ

পাদটিকা

তথ্যসূত্র

সাধারণ

নির্দিষ্ট

বহিঃসংযোগ 
 
 

দক্ষিণ আফ্রিকান ক্রিকেট তালিকা
খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
একদিনের আন্তর্জাতিক ক্রিকেটের রেকর্ডসমূহ
মহিলা সমিতি মঞ্চ

মহিলা সমিতি মঞ্চ বাংলাদেশের ঢাকার বেইলী রোডস্থ বাংলাদেশ মহিলা সমিতির ভবনের মধ্যে অবস্থিত মঞ্চ প্রযোজনার জন্য একটি মিলানায়তন। এটি স্বাধীনতা-উত্তর বাংলাদেশের নাট্যচর্চায় গুরুত্বপূর্ণ ভূমিকা পালন করছে।

ইতিহাস 
গ্রুপ থিয়েটারের নাটক মঞ্চায়নের মাধ্যমে এই মিলানায়তনের যাত্রা শুরু হয়। দীর্ঘদিন বিভিন্ন থিয়েটার দলকে মঞ্চ প্রযোজনার সুযোগ দেয়ার মাধ্যমে এটি ঢাকার নাট্য শিল্পের দর্শক-শ্রেণী তৈরিতে উল্লেখযোগ্য ভূমিকা পালন করেছে। তবে এই মিলানায়তনে মাঝে মাঝে রাজনৈতিক সভা-সমাবেশও অনুষ্ঠিত হয়।

১৯৭৩ সালে নাট্যচক্রের প্রযোজনায় জর্জ বার্নার্ড শ'-এর দান্তের মৃত্যু নাটকের মাধ্যমে এই মঞ্চের যাত্রা শুরু হয়। নাট্যচক্রের অন্যান্য প্রযোজনাগুলো হল, বনফুলের "নব সংস্করণ" (১৯৭৮), মনোজ মিত্রের "সাজানো বাগান" (১৯৮০) এবং বিজয় তালুকদারের "চুপ আদালত চলছে" (১৯৮৪)। ১৯৭৩ সালে নাগরিক নাট্য সম্প্রদায় মঞ্চস্থ করে "বিদগ্ধ রমনীকুল""তাইলে সংকট", "ক্রস পারপাস" এবং "নিষিদ্ধ পল্লীতে"। এছাড়াও বিভিন্ন নাট্যগোষ্ঠী যেমন; অরণ্যক নাট্যদল, ঢাকা থিয়েটার, নান্দনিক নাট্য সম্প্রদায়, ঢাকা পদাতিক, বাংলাদেশ উদীচী শিল্পগোষ্ঠী, বিবর্তন সাংস্কৃতিক কেন্দ্র, লোকনাট্য দল এবং ঢাকা লিটল থিয়েটার-সহ অন্যান্য নাটকদল বিভিন্ন সময় এই মিলানায়তনে তাদের নাটকের মঞ্চায়ন করেছে।

তথ্যসূত্র

বাংলা নাটক
ঢাকার ভবন ও স্থাপনা
রুকসানা বেগম

রুকসানা বেগম (, জন্মঃ ১৫ অক্টোবর, ১৯৮৩) একজন বাংলাদেশী বংশদ্ভুত ব্রিটিশ কিক বক্সার। তিনি প্রাক্তন ব্রিটিশ নারী এটমওয়েট (৪৮-৫০ কেজি) মুয়ে থাই চ্যাম্পিয়ন এবং ব্রিটিশ মুয়ে থাই দলের অধিনায়ক।

প্রাথমিক জীবন 

রুকসানা বেগম ১৯৮৩ সালের ১৫ অক্টোবর ইংল্যান্ডে একটি বাংলাদেশী পরিবারে জন্মগ্রহণ করেন। পরিবারের চার সন্তানের মধ্যে তিনি দ্বিতীয়। 

তিনি ২০০৬ সালে ইউনিভার্সিটি অব ওয়েস্টমিনিস্টার থেকে স্থাপত্যবিদ্যায় স্নাতক সম্পন্ন করেন।

কিক বক্সিং ক্যারিয়ার 

২০০২ সালে, আঠারো বছর বয়সে রুকসানা বেগম কিক বক্সিং ক্লাসে যোগ দেন। শখের বশে কিক বক্সিং শুরু করলেও পরিবারের কাছে এই ব্যাপারটা গোপন রেখেছিলেন দীর্ঘ এক বছর।  ২০০৬ সালে বিশ্ববদ্যালয় থেকে পাস করে তিনি পরিবারকে নিজের মুয়ে থাই চর্চার ব্যাপারে অবহিত করেন। ২০০৮ সালে রুকসানা বেগম প্রফেশনাল কিক বক্সার হিসেবে আত্মপ্রকাশ করেন।

বক্সিং ক্যারিয়ার 
২০১৮ সালের ১৭ই মার্চ রুকসানা পেশাগত মুষ্টিযুদ্ধের জগতে আত্মপ্রকাশ করেন। বুলগেরীয় বক্সার ইভাংকা ইভানোভার বিরুদ্ধে এই ম্যাচ লন্ডনে অনুষ্ঠিত হয়। প্রথম পেশাগত মুষ্টিযুদ্ধে ম্যাচটি ৩৮-৩৮ পয়েন্টে ড্র হয়।

চ্যাম্পিয়নশিপ ও অর্জন

২০০৯ – ওয়ার্ল্ড এমেচার কিকবক্সিং চ্যাম্পিয়নশিপ্স 
২০১০ – ব্রিটিশ এটমওয়েট মুয়ে থাই চ্যাম্পিয়ন
২০১১- ইউরোপীয়ান ক্লাব কাপ এমেচার মুয়ে থাই চ্যাম্পিয়নশিপ 
২০১২ – ইন্টারন্যাশনাল ফেডারেশন অব মুয়ে থাই এমেচার ওয়ার্ল্ড চ্যাম্পিয়নশিপ্স 
২০১৬ – ওয়ার্ল্ড কিকবক্সিং এসোসিয়েশন চ্যাম্পিয়ন

তথ্যসূত্র

বহিঃসংযোগ 
 রুকসানা বেগমের বক্সিং রেকর্ড

জীবিত ব্যক্তি
১৯৮৩-এ জন্ম
ব্রিটিশ বাংলাদেশী
বাংলাদেশী বংশোদ্ভূত ইংরেজ ব্যক্তি
ইংরেজ মুসলিম
ইংরেজ বেশভূষাশৈলী নকশাবিদ
লন্ডনের ক্রীড়াবিদ
ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী
বেথনাল গ্রিনের ব্যক্তি
সৈয়দ খান

সৈয়দ খান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
সৈয়দ খানের জন্ম দিনাজপুর জেলার পীরগঞ্জ উপজেলায়। তার বাবার নাম আহমেদ সরদার এবং মায়ের নাম মজিদন নেছা। তার স্ত্রীর নাম খাইরুন নেছা। এ দম্পতির দুই ছেলে, দুই মেয়ে।

কর্মজীবন 
১৯৭১ সালের মুক্তিযুদ্ধ আগে থেকেই অর্থাৎ মার্চের প্রথম সপ্তাহ থেকেই বাঙালিদের দ্বারা বিহারিদের ওপর নির্যাতন, হত্যা ও ধর্ষণ সংগঠিত হতে থাকে। অন্যান্য কারণসহ এই কারণেও সে সময় দেশে বসবাসকারী সংখ্যালঘু অবাঙালিদের (বিহারী) একটি অংশ অখণ্ড পাকিস্তানের পক্ষে ছিল। তাদের একটি অংশ পাকিস্তানিদের সক্রিয় সহযোগী হিসেবে কাজ করে। বাঙালিদের দ্বারা হামলার শিকার হবার পরও অবাঙালিদের কেউ কেউ স্বাধীনতার পক্ষে ছিল। সৈয়দ খান ছিলেন তাদের মধ্যে একজন। তিনি মুক্তিযুদ্ধে বাংলাদেশের পক্ষে লড়াই করেছেন। তিনি ১৯৭১ সালে ইপিআরে কর্মরত ছিলেন কুড়িগ্রামের চিলমারীতে। কুড়িগ্রাম তখন রংপুর জেলার একটি মহকুমা। চিলমারী বিওপির বাঙালি ইপিআর সদস্যদের সঙ্গে তিনিও মুক্তিযুদ্ধে যোগ দেন। পরে মুক্তিবাহিনীর একজন যোদ্ধা হিসেবে ৬ নং সেক্টরের সাহেবগঞ্জ সাব সেক্টরের বিভিন্ন স্থানে পাকিস্তানিদের বিরুদ্ধে সাহসিকতার সঙ্গে লড়াই করেন সৈয়দ খান। দুটি যুদ্ধে বীরত্বপূর্ণ ভূমিকা রাখার জন্য তাকে বীর প্রতীক খেতাব দেওয়া হয়।

মুক্তিযুদ্ধে ভূমিকা 
১৯৭১ সালের ২৮ মার্চ কুড়িগ্রাম জেলার তিস্তা নদীর ওপরে রেল সেতুর ওপর ওত পেতে বসে ছিলেন সৈয়দ খানসহ একদল বাঙালি প্রতিরোধযোদ্ধা। তারা বসে আছেন শত্রু পাকিস্তানি সেনাদের অপেক্ষায়। বিস্ময়কর হলো, সৈয়দ খান বাঙালি নন, অবাঙালি। বাংলাদেশের মুক্তিযুদ্ধে এ এক ব্যতিক্রমী ঘটনা। তারপর সেখানে আরও কয়েকটি দিন কেটে গেল। পরে ১ এপ্রিল আনুমানিক বেলা ১১টায় দূরে দেখা গেল একদল পাকিস্তানি সেনা। আসছে রংপুরের দিক থেকে। তারা কেউ বুঝতেই পারেনি, সেতুতে কেউ ওত পেতে আছে। তারা প্রতিরোধ যোদ্ধাদের গুলির আওতার মধ্যে আসামাত্র একসঙ্গে গর্জে উঠল সব অস্ত্র। পাকিস্তানি সেনাদের সামনে ছিল তাদের এক মেজর এবং এক বাঙালি পুলিশ কর্মকর্তা। তারা প্রতিরোধের কোনো সুযোগই পেল না। মেজর ও বাঙালি পুলিশ কর্মকর্তাসহ চার-পাঁচজন সঙ্গে সঙ্গে নিহত হলো। তারপর শুরু হলো ভয়াবহ যুদ্ধ। সৈয়দ খানসহ অন্য বাঙালি যোদ্ধারা বীরত্বের সঙ্গে যুদ্ধ করে পাকিস্তানিদের সেখান থেকে তাড়িয়ে দিলেন।

যুদ্ধ পরবর্তী জীবন 
সৈয়দ খানের বয়স এখন প্রায় ৮২। এখন তিনি অনেক কিছুই ঠিকমতো মনে করতে পারেন না। গুছিয়ে বলতেও পারেন না। তাছাড়া যুদ্ধের পর তাঁর ওপর দিয়ে অনেক ঝড় বয়ে গেছে। কেবল বিহারী হবার অপরাধে বাঙালি মুক্তিযোদ্ধারা তাঁর স্ত্রী ও সন্তানসন্ততিদের হত্যা করেছিল। তিনি যুদ্ধ শেষে ফিরে এসে পরিবারের আর কাউকে পাননি। এ অবস্থায় তিনি মানসিকভাবে বিপর্যস্ত হয়ে পড়েন। পরে তাঁকে বিয়ে দেওয়া হলেও আর্থিক অনটনের কারণে সেই স্ত্রীও তাঁর দুই সন্তানকে নিয়ে তাঁর কাছ থেকে চলে গেছেন। এখন তিনি পরিণত বয়সে একেবারে অসহায় অবস্থায় অন্যের আশ্রয়ে রয়েছেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
জীবিত ব্যক্তি
উর্দুভাষী বাংলাদেশী ব্যক্তি
দিনাজপুর জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
মাদ্রাজ প্রমাণ সময়

মাদ্রাজ প্রমাণ সময় ছিল ব্রিটিশ ভারতে ইস্ট ইন্ডিয়া কোম্পানির প্রথম সরকারি জ্যোতির্বিদ জন গোল্ডিংহ্যাম কর্তৃক ১৮০২ সালে প্রবর্তিত একটি সময় অঞ্চল। তিনি মাদ্রাজের সময়কে গ্রিনিচ গড় সময়ের ৫ ঘণ্টা ২১ মিনিট ১৪ সেকেন্ড অগ্রবর্তী বলে গণনা করেন। এটিকে ইউটিসি+৫:৩০-এর ৯ মিনিট অগ্রবর্তী এবং কলকাতা প্রমাণ সময়ের ৩৩ মিনিট ২০ সেকেন্ড পশ্চাদবর্তী বলে বর্ণনা করা হয়। এর ফলে এটিকে ইউটিসি+৫:২১ ধরা হয়। ভারতের স্বাধীনতার আগে এটি ছিল ভারতীয় প্রমাণ সময়ের সবচেয়ে নিকটবর্তী সময় অঞ্চল।

১৮৮৪ সালে সরকারি ভাবে বোম্বাই প্রমাণ সময় ও কলকাতা প্রমাণ সময় চালু হলে পরে রেলওয়ে কোম্পানিগুলি মাদ্রাজ প্রমাণ সময়কে দুই সময় অঞ্চলের মধ্যবর্তী একটি সময় অঞ্চল হিসেবে গণনা করত। এই জন্য এই সময় অঞ্চলকে ভারতের রেলওয়ে সময়ও বলা হয়।

আরও দেখুন
 ভারতীয় প্রমাণ সময়
 বোম্বাই প্রমাণ সময়
 কলকাতা প্রমাণ সময়
 পোর্ট ব্লেয়ার গড় সময়

তথ্যসূত্র

চেন্নাই
ভারতের ইতিহাস
১৮০২-এ ব্রিটিশ ভারতে প্রতিষ্ঠিত
ভারতের রেল পরিবহনের ইতিহাস
চেন্নাইয়ের ইতিহাস
সময় অঞ্চল